
לכבוד










 שלום רב, 

הנדון: בקשה לפי חוק חופש המידע, התשנ"ח-1998.
פנייתך מיום 14/12/2017
בפנייתך שבסימוכין ביקשת לקבל את חוות הדעת המלאה של המשנה ליועץ המשפטי לממשלה (משפט כלכלי), עו"ד מאיר לוין בנושא שידור חדשות בידי הערוץ הייעודי למורשת ישראל (להלן – חוות הדעת).
לאחר בחינת בקשתך הנני להשיבך כדלקמן:

על דעת המשנה ליועץ המשפטי לממשלה (משפט כלכלי), הוחלט שלא למסור את חוות הדעת מושא הבקשה במלואה. זאת, בשל הסייגים הקבועים בסעיף 9(ב)(2) ו – 9(ב)(4) לחוק חופש המידע, התשנ"ח – 1998 (להלן - חוק חופש המידע), המקנים לרשות הציבורית סמכות שלא למסור מידע אודות מדיניות בשלבי עיצוב ומידע בדבר שיח פנימי המתקיים בקרב הרשויות הציבוריות. 

התכלית שהוכרה בפסיקה כעומדת בבסיס הסייג הקבוע בסעיף 9(ב)(4) לחוק חופש המידע עניינה בשימור שיח פנים ממשלתי חופשי ופתוח, ובמניעת אפקט מצנן על שיח זה. זאת, על מנת שניתן יהיה לפרוש בפני מקבלי ההחלטות את מלוא השיקולים והנתונים הנדרשים לשם קבלת החלטה בסוגיה העומדת בפניהם. 

יצוין, כי פסק הדין ב-עת"מ 43828-02-17 חדו"ש – לחופש דת ושיוויון נ' הממונה על העמדת המידע לציבור במשרד המשפטים (1.10.17), הנזכר בפנייתך, דן בסוגיה שונה. חוות הדעת המבוקשת כעת ניתנה לרשות המנהלית כחלק מקבלת החלטה בסוגיה הנוגעת להליך משפטי תלוי ועומד, ובייעוץ משפטי שניתן אגב הליך זה. לצד זאת, יובהר כי בנסיבות העניין המדינה לא תתנגד לפרסום של תשובתה, כפי שתוגש לבית המשפט בהליך זה. 

על אף האמור, על מנת למסור מידע רב ככל הניתן, נשקלה האפשרות למסור חלקים מחוות הדעת המבוקשת, בהתאם לסעיף 11 לחוק חופש המידע. הוחלט למסור אותה בתמצית כדלקמן: 

בעקבות פניה של הייעוץ המשפטי של מועצת הכבלים והלוויין אל משרד המשפטים בשאלת האפשרות להעניק אישור לערוץ מורשת (ערוץ 20) לשדר שידורי חדשות, נבחנה הסוגיה כמקובל וניתנה חוות דעת המשנה ליועץ המשפטי לממשלה (משפט כלכלי), עו"ד מאיר לוין. חוות הדעת הציעה, לצד הצגת החשיפה המשפטית האפשרית הנובעת מהוראות הדין הרלוונטי, מספר דרכי פעולה אפשריות בנסיבות העניין. כל זאת, תוך הקפדה על עמידת ערוץ מורשת בתנאי הדין (לרבות הרישיון) באופן שיאפשר את קידום מתן האישור לשידור חדשות בידי הערוץ, בהתאם לשיקול דעת מועצת הכבלים והלוויין. כך, בין היתר, הובהר בחוות הדעת כי "מסעיפי הרישיון והחוק עולה כי על המועצה מוטלת חובה להידרש לסוגיית הפרות החוק, התקנות ותנאי הרישיון בידי הערוץ, לצורך קבלת ההחלטה בדבר מתן אישור לשידורי חדשות לערוץ. דברים אלו צריכים לקבל ביטוי במסגרת כל החלטה שתתקבל בנושא. 
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 















 

                                                                                                                    בכבוד רב,


מיטל כץ, עו"ד

